Сен Пјер (Свети Петар и Микелон)

Сен Пјер (, „Свети Петар“) — главно гратче на француската прекуморска заедница Свети Петар и Микелон, недалеку од брегот на Њуфаундленд, Канада. Ова е поголемата од двете општини кои ја сочинуваат заедницата.

 Географија 
Општината е сочинета од самиот остров Сен Пјер и неколку помали острови во околината, како што е Морнарскиот (Ил о Марен). Иако опфаќа речиси 90 % од населението на Свети Петар и Микелон, оваа општина е значително помала по површина од Микелон-Ланглад, која се наоѓа североападно од неа, на островот Микелон.

Главното населено подрачје е во северниот дел на заливот, наречена Барашоа, и излегува на Атлантскиот Океан од источниот брег на островот. Приодот кон овој залив е преграден со верига од помали островчиња.

 Историја 
Островот бил испостава на Ал Капоне во криумчарењето на алкохол од Канада во САД за време на прохибицијата.

Сè 1945 г. Морнарскиот Остров бил трета општина на територијата, кога е припоен кон Сен Пјер.

 Население 
Според пописот од 2016 г. Сен Пјер има 5.628 жителиНаселение на Свети Петар и Микелон според пописот од 2016 г. — INSEE, преработка за 2019 г. , претежно од баскиско, бретонско, нормандско и акадиско потекло. Сите жители на општината живеат на самиот остров Сен Пјер.

 Знаменитости 
Недалеку од брегот се поштата и царинарницата, а зад нив се плоштадот „Генерал Шарл де Гол“. Од неговата северна страна се наоѓа катедралата „Св. Петар“ преизградена на почетокот на XX век по голем пожар. Други знаменитости се светилникот кај старите одбранбени топови, а понасевер се поранешната болница и игралиштето „Саспијак бат“ наменето за традиционалниот баскиски спорт пелота.

 Здравство 
Заедницата Свети Петар и Микелон има само една болница — „Франсоа Динан“, отворена во 2011 г.) Други здравствени услуги можат да се добијат во старечкиот дом „Еглантин“.

 Сообраќај 
Островот го опслужува меѓународниот аеродром кој се наоѓа јужно од градот. Ова е матично леталиште на превозникот „Ер Сен Пјер“ кој има летови до Микелон, пет градови во Канада и сезонска линија до Париз.

 Образование 
Државни училишта
 Претшколска установа „Детски остров“ (Ile aux Enfants) — детска градинка со јасли"Ecole maternelle Ile aux Enfants > Présentation ." National Education Service of Saint Pierre and Miquelon. .
 Основно училиште „Анриета Бонин“ (Henriette Bonin)"Ecole primaire Henriette Bonin	>Présentation ." National Education Service of Saint Pierre and Miquelon. .
 Основно училиште „Црвен пламен“ (Feu Rouge)"Ecole élémentaire du Feu Rouge	>Présentation ." National Education Service of Saint Pierre and Miquelon. .
 Средно училиште „Емил Летурнел“ (Henriette Bonin) — општи нижи паралелки, средна стручна спрема и виши гимназиски паралелки.

Приватни училишта
 Претшколска установа „Алојзиј Гонзага“ (Saint-Louis de Gonzague) — детска градинка со јасли"Ecole maternelle Saint-Louis de Gonzague ." National Education Service of Saint Pierre and Miquelon. .
 Основно училиште „Св. Кроазина“ (Sainte-Croisine)"Petit historique ." Ecole élémentaire Sainte-Croisine. .
 Основно училиште „Св. Одилија“ (Sainte-Odile)Home . Ecole élémentaire Sainte-Odile. .
 Средно училиште „Свети Христофор“ (Saint-Christophe) — нижи паралелкиHome. Collège Saint Christophe. .

 Збратимени градови 
Сен Пјер збратимен со:
  Пор ан Бесен Ипен, Франција (1976)

 Галерија 

 Поврзано 
 Микелон-Ланглад

 Наводи 

 Надворешни врски 

 Сен Пјер — Википатување 
 Службен портал на Сен Пјер 
 Туристички информатор на Свети Петар и Микелон 

Категорија:Општини во Свети Петар и Микелон
Категорија:Главни градови во Северна Америка